રેડસ્ટેડ ઇન્ડિયાના વર્ક મોનિટર સર્વેના જણાવ્યા મુજબ , સર્વેમાં સામેલ થનાર 76 ટકા લોકોનું માનવું છે કે તેમની સંસ્થાઓમાં ટોચના હોદ્દાઓ ઉપર મહિલાઓની સંખ્યા ઓછી છે . અલબત્ત , 89 ટકા મહિલાઓ લીડરશિપ ભૂમિકામાં આવવાની ઇચ્છા ધરાવે છે . સર્વેમાં સામેલ કરવામાં આવેલા 80 ટકા લોકોએ કહ્યું છે કે ભારતમાં લીડરશિપ પોઝિશન ઉપર મહિલાઓની સરખામણીએ પુરુષો વધારે છે . ભારતમાં સર્વેમાં સામેલ એવા લોકોની સંખ્યા દુનિયાના બાકી દેશોની સરખામણીમાં વધારે છે , જે માને છે કે ટોચના હોદ્દાઓ ઉપર અથવા તો 76 ટકા હોદ્દાઓ ઉપર પૂરતી મહિલાઓ નથી . રેડસ્ટેટ ઇન્ડિયાના એમડી અને સીઇઓ ઇ બાલાજીએ સર્વેના પરિણામ અંગે કહ્યું છે કે જેન્ડર ડાઇવરસિટી બિઝનેસ માટે જરૂરી છે . અભ્યાસમાં આ બાબત પણ સાબિત કરવામાં આવી ચૂકી છે . આનાથી ગવર્નન્સની પ્રક્રિયા ખૂબ સારી રહે છે . કંપની અને કર્મચારીઓના ગ્રોથમાં પણ વધારો થાય છે . જ્યારે 91 ટકા ભારતીય કર્મચારીઓએ સંકેત આપ્યો છે કે હાઇ લીડરશિપને લઇને પુરુષો 92 ટકા અને 89 ટકા મહિલાઓની ઇચ્છા વચ્ચે ખૂબ ઓછું અંતર છે . સર્વેમાં એવું પણ જાણવા મળ્યું છે કે કંપનીઓ લીડરશિપ પોઝિશન ઉપર મહિલાઓને પ્રમોટ કરે તે જરૂરી છે . 75 ટકા ભારતીય કર્મચારીઓ મહિલા ક્વોટાને જરૂરી માને છે . અલબત્ત આ અંગે નિષ્ણાતોની જુદી જુદી પ્રતિક્રિયાઓ છે . બાલાજીનું કહેવું છે કે ભારતીય કર્મચારીઓએ લીડરશિપ પોઝિશન ઉપર પ્રમોટ કરવા માટે ક્વોટા વ્યવસ્થાની વાત કરી છે , જે ખૂબ જ સારી છે . અલબત્ત આ સમજવાની જરૂર છે કે ક્વોટા એક પ્રકારની વ્યવસ્થા હોઇ શકે છે .